Man kan få svar inden for 15 minutter. Men det kan tage 2-3 timer at komme til. Natten til den 23. december var der igen lang kø til at få taget lyntest i Gigantium. De seneste nætter har budt på flere timers ventetid for de mange nordjyder, som gerne vil testes inden jul. Tirsdag blev der slået nordjysk rekord i antal lyntest med 1.500. Sådan så køen ud tirsdag nat Falck oplyste i går, at man arbejder på at få ekstra bemanding, så køen kan blive mindre. TV2 Nords reporter fortæller, at køen onsdag formiddag igen er voksende ved Gigantium. Også i Aalborg Lufthavn kan man få taget en lyntest. Men der er ikke flere ledige tider før efter juleaften, fremgår af det af hjemmesiden. - Vi arbejder på at rekrutteret folk og få opgraderet testkapaciteten. Det har vi været i fuld gang med, siden vi indgik aftalen med regionerne tirsdag i sidste uge, siger Janus Von Platen, der er afdelingschef i SOS International. Han oplyser, at der tirsdag var 582 igennem, hvilket er rekordmange. Samtidig kan SOS International se, at positivprocenten i Aalborg er faldende. - Positivprocenten toppede den 18. december med 4,1 og var tirsdag på 1,9. Så den drosler stille og roligt nedad, og følger udviklingen på landsplan, oplyser Janus Von Platen. Det er SOS International, der i samarbejde med Danske Regioner, som står bag testcentret i lufthavnen. Artiklen opdateres..

Referat:
De seneste nætter har der været lange køer til testcentret i Gigantium i Aalborg, hvor man kan få taget en lyntest gennem Falck.